section_heading: Provedba
paragraph_text: Stranke su 27. ožujka 2002. godine u Sarajevu postigle politički dogovor, usuglasivši se oko paketa pravila i principa koje treba ugraditi u ustavne amandmane u oba entiteta. Visoki predstavnik, veleposlanik Sjedinjenih Država i španjolski ambasador (predstavnik Predsjedništva EU), koji su nadgledali maratonske sesije pogađanja, pohvalili su stranke zbog toga sto su imale hrabrosti da pristanu na kompromise, te se zavjetovali da će se pobrinuti da Sarajevski sporazum bude vjerno pretočen u provodljive amandmane. Iako taj sporazum nije predstavljao najbolje moguće tumačenje odluke Ustavnog suda, niti kompletan katalog svih potrebnih amandmana, njime je ponuđen prihvatljiv okvir zasnovan na kompromisu.